નોંધનીય છે કે મહેસાણા શહેર વર્ષ ૨૦૧૬ માં ગુજરાતનું પ્રથમ નંબરનું અને દેશનું ૧૦૭ નંબરનું જ્યારે વર્ષ ૨૦૧૭ માં ૯૯ નંબરનું સ્વચ્છ શહેર જાહેર થયુ હતું.તેની સરખામણીએ મહેસાણા શહેર સ્વચ્છતાની દ્રષ્ટીએ પાછલા નંબરે ધકેલાતા રાજકારણ શરૂ થયુ છે. ગત પર્યાવરણ દિવસે શહેરમાં ડોર-ટુ-ડોર લીલા અને સૂકા કચરાનું કલેક્શન કરવા માટે બે ડસ્ટબીન આપવાની જોગવાઈ કરવામાં આવી હતી.પરંતુ ડસ્ટબીનની ખરીદીમાં વિવાદ થતાં બીજો પર્યાવરણ દિવસ જતો રહ્યો હોવા છતાં આજદિન સુધી નાગરીકોને ડસ્ટબીનનું વિતરણ કરી શકાયુ નથી.